Z A P I S N I K
6. sjednice Vijeća Mjesnog odbora Novoselec, 
održane 15.11.2021.godine
u prostorijama mjesne samouprave Novoselec, Novoselečki put 181
s početkom u 18:00 sati


NAZOČNI ČLANOVI VIJEĆA:   
Petra Križić, Karlo Lušo, Mario Žugčić, Ivan Radoš, Gordana Cindrić

Predsjedava: Petra Križić, predsjednica Vijeća.
Zapisnik vodi: Petra Križić, predsjednica Vijeća. 

Predsjednica pozdravlja sve prisutne na sjednici.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora.
Putem elektronske pošte svi Vijećnici su prethodno dobili zapisnik 5. sjednice Vijeća i dokumentaciju vezanu za točke Dnevnog reda te su svi pročitali navedeni zapisnik.
Predsjednica stavlja zapisnik na glasanje te Vijeće većinom 5 od 5 glasova, bez izmjena prihvaća tekst Zapisnika 5. sjednice Vijeća održane 01.10.2021.godine.
Predsjednica predlaže
D N E V N I    R E D:

1. Prijedlog Zaključka o izmjeni Financijskog plana Mjesnog odbora Novoselec za 2021. - donošenje zaključka;
2. Pitanja, prijedlozi i obavijesti.










D N E V N I    R E D:

Ad 1. Prijedlog Zaključka o izmjeni Financijskog plana Mjesnog odbora Novoselec za 2021. - donošenje zaključka;

Članovi Vijeća primili su pisani materijal uz poziv, te Vijeće jednoglasno donosi


ZAKLJUČAK
O prihvaćanju Prijedloga Zaključka o izmjeni Financijskog plana Mjesnog odbora Novoselec za 2021. koji se sastoji od prihoda i rashoda u iznosu od 681.582 kn.


Ad 2. Pitanja, prijedlozi i obavijesti.

1. Predsjednica Vijeća mjesnog odbora Novoselec obavještava članove Vijeća o izvršenoj sanaciji oštećenja asfalta u ulici Štuglenica.

2. Predsjednica Vijeća mjesnog odbora Novoselec obavještava članove Vijeća o realiziranom odvozu plastičnog i papirnatog otpada u ulici Krča od kbr. 18 do 22.

3. Predsjednica Vijeća mjesnog odbora Novoselec obavještava članove Vijeća o izvršenju kićenja rasvjetnih stupova svjetlećim božićnim ukrasima u ulici Novoselečki put, od objekta Mjesnog odbora do Novoselečkog trga.

4. Dana 03.11.2021.g. na email adresu mjesnog odbora Novoselec obratio se g. Srđan Borota-Buranich sa upitom o mogućnosti asfaltiranja ulice Senščak, 2. odvojak, o čemu je već prethodno upoznato Vijeće gradske četvrti Gornja Dubrava i dostavljen upit g. Srđana Borote- Buranicha.

5. Predsjednica Vijeća mjesnog odbora Novoselec obavještava članove Vijeća o upitu građanina, g. Tadije Kopića, koji joj se obratio telefonskim putem vezano za izmještanje električnog stupa na adresi Branovečina 74i, zbog sigurnosti i neometanog prometa vozila, a koje je prethodno uvršteno u točku 4. dnevnog reda 4. sjednice Mjesnog odbora Novoselec te predlaže da se za navedeno izmještanje pošalje požurnica Hrvatskoj Elektroprivredi.

6. Prilikom obilaska područja Mjesnog odbora Novoselec, predsjednica Vijeća Petra Križić uočila je oštećenje ploče naziva ulice Kupneščica te izvještava članove Vijeća o potrebi popravka iste.

7. Predsjednica Vijeća mjesnog odbora Novoselec obavještava članove Vijeća o Odluci Vijeća gradske četvrti Gornja Dubrava o povremenom korištenju prostora mjesne samouprave Novoselec za potrebe Udruge KRIN, u svrhu održavanja natjecanja, predavanja, humanitarnih akcija i dječjih kreativnih radionica, a kojom je istoj dodijeljen termin  subotom od 20.00 do 00.00 sati, a ne kako je podnijeto u zahtjevu od 08.00 do 00.00 sati. S obzirom na navedenu Odluku, predsjednica Udruge Krin, gđa. Ljiljana Čolo zahvalila se i odustala od navedenog termina, te izjavila da će po potrebi podnositi Zahtjeve o povremenom korištenju prostora mjesne samouprave Novoselec tražiti jednokratne termine.

8. Predsjednica Vijeća Petra Križić izvještava članove kako je prilikom obilaska područja Mjesnog odbora Novoselec, uočila da nije izvršena sanacija oštećenja kolnika u ulici Veliki vrh kod kućnog broja 116, a koja je prethodno uvrštena u točku 8. dnevnog reda 3. sjednice Mjesnog odbora Novoselec.

Završetak sjednice u 19.00 sati. 

Zagreb, 15. studenoga 2021.


                                                                  Predsjednica 
                                                                      Vijeća Mjesnog odbora Novoselec
                                                                                                                                                                                    
          Petra Križić 

